stanford-oval/wikipedia huggingface dataset:
אצטדיון לונדון

| --- | --- |


האצטדיון ממבט על
 שמות קודמים:  האצטדיון האולימפי
 כתובת:  Queen Elizabeth Olympic Park, London, UK E20 2ST 
 מיקום:  סטרטפורד, ניוהאם, לונדון,ממלכה המאוחדת
 קואורדינטות:  51°32′19″N 0°00′59″W﻿ / ﻿51.538611111111°N 0.016388888888889°W﻿ / 51.538611111111; -0.016388888888889
 תקופת הפעילות:  5 במאי 2012 – הווה (12 שנים)
 עלות הבנייה:  469 מיליון ליש"ט
 בעלים:  E20 Stadium 
 משטח:  דשא
 אדריכל:  פופולוס 
 קבוצות:  וסטהאם יונייטד
 מושבים:  79,990 באולימפיאדה ובקונצרטים   66,000 בספורט
 www.london-stadium.com
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסאצטדיון לונדון(למפת לונדון רגילה) קנט סארי בר. בקי. הרטפורדשייר אסקסאצטדיון לונדון(למפת רובע ניוהאם רגילה) אצטדיון לונדון(למפת רובע ניוהאם מוגדלת) אצטדיון לונדון  he tabBackground:;tabBorder:#aaa;defaultTab:0;
 
אצטדיון לונדון (באנגלית: London Stadium), בעבר נקרא האצטדיון האולימפי (באנגלית: Olympic Stadium), הוא אצטדיון הממוקם בסטרטפורד שברובע ניוהאם בעיר לונדון, בירת הממלכה המאוחדת ומונה 60,000 מקומות.
בזמן אולימפיאדת לונדון בשנת 2012 נערכו באצטדיון טקסי הפתיחה והסיום של האולימפיאדה וכן תחרויות הריצה והאתלטיקה. האצטדיון הכיל 79,990 מקומות ישיבה במהלך המשחקים האולימפיים, ולאחר המשחקים מספר המושבים היה צפוי להיות מופחת, לפי התוכנית המקורית, ל-25,000 מושבים בלבד, אולם בסופו של דבר הוחלט להעביר אותו לקבוצת הכדורגל וסטהאם יונייטד, אשר גברה במכרז על טוטנהאם הוטספר על הזכות להשתמש באצטדיון. מאז עבר האצטדיון מספר שינויים במטרה להתאימו הן למשחקי כדורגל והן לאתלטיקה, ותכולתו הופחתה ל-66,000 מקומות ישיבה למשחקי הכדורגל, מהם 9,000 חייבים להיות ריקים במהלך משחקי הבית של הקבוצה.
מיקום האצטדיון

האצטדיון נבנה על אזור תעשייתי שבין הנהר לי לבין אולד פורד לוק. למעשה האצטדיון נמצא על אי וגשרים יקשרו בינו לבין יתר שטחי הפארק האולימפי.
בניית האצטדיון

ב-13 באוקטובר 2006 נבחרה החברה הקבלנית להקמת האצטדיון ולתכנונו. האצטדיון הושלם בקיץ 2011 אך השקתו הרשמית נדחתה עד ל-5 במאי 2012 במסגרת הרצת הפארק האולימפי בשרשרת אירועי ספורט (כמו תחרות האתלטיקה הפתוחה של לונדון - גרנד פרי לונדון) ובידור.
ביקורות

תוכנית האצטדיון זכתה לביקורות חיוביות מחד (בשל היותן "בנות קיימא" -"sustainable development") ושליליות מאידך, בעיקר בהשוואה למבנה "קן הציפורים" שנבנה עבור אולימפיאדת בייג'ינג, ולאור העובדה שבסיום התחרויות החשש היה כי לא יישאר מבנה כזכר לתחרויות בלונדון, בהשוואה למבנה המרשים שנשאר בבייג'ינג, וזאת על אף העלויות הגבוהות שבהקמת המבנה. אולם התוכנית להפוך את אצטדיון האתלטיקה האולימפי לאצטדיון הבית של קבוצת הכדורגל ווסטהאם מלונדון, שהתחייבה על שימור המבנה כאצטדיון אתלטיקה וכדורגל, הביאה לשימור מבנה האצטדיון ואף שדרוגו מבחינה מבנית.
לאוהדי ווסטהאם אף היו ביקורות על זוויות הצפייה הלא נוחות שהיו באצטדיון בשל שמירה על היציעים בתצורה סגלגלה בשל מסלולי האתלטיקה מה שיצר אילוץ לשיפוץ נוסף לבניית יציעים ישרים מאחורי השערים שניתן לפרק בעת קיום תחרויות אתלטיקה חשובות אבל מדובר בפרויקט מורכב יחסית שלא נועד לביצוע בתדירויות גבוהות. כמו כן עלו ביקורות על האזורים ביציעים שטרם אושרו לישיבה (כשיאושרו יהפוך לאצטדיון השני בגודלו בלונדון לאחר אצטדיון ומבלי הלאומי ובעל הקיבולת הגבוהה ביותר מבין אצטדיוני הקבוצות הלונדוניות), והגירעון שיוצר האצטדיון בשל עלויות השיפוץ והתחזוקה.
הערות שוליים

↑  תיאור האצטדיון המתוכנן.
↑  חדשות ה-BBC.
↑  הטיימס אונליין, "אצטדיון אולימפי בארכיטקטורה פחותה ובמחיר מנופח"
| אתרי אולימפיאדת לונדון (2012) |
| --- | --- | --- |
| האזור האולימפי | האצטדיון האולימפי • מרכז ספורט המים • ולופארק • ריברבאנק ארנה • הארנה לכדורסל • קופר בוקס • הארנה לכדורמים |  |
| אזור הנהר | מרכז התערוכות אקסל • צפון גריניץ' ארנה • פארק גריניץ' • קסרקטיני חיל התותחנים המלכותי |  |
| אתרים אחרים בלונדון | אצטדיון ומבלי • הארנה של ומבלי • אצטדיוני הטניס בווימבלדון • מגרש הקריקט לורדס • ריג'נטס פארק • רחבת משמר הסוסים • הייד פארק • מרכז התערוכות ארלז קורט • מסלול המרתון |  |
| אתרים מחוץ ללונדון | מרכז החתירה במים סוערים עמק לי • אגם דורני • אקדמיית השיט הלאומית ויימות' ופורטלנד • טירת האדלי |  |
| אצטדיוני כדורגל | אצטדיון ומבלי • האמפדן פארק • אצטדיון המילניום • אולד טראפורד • סנט ג'יימס פארק • ריקו ארנה |  |
| --- | --- |
בקרת זהויות :  NLI: 987007410800205171  LCCN: sh2015000731  MusicBrainz: d7e6c8c4-c5b2-4c75-9487-7f4ea594a2ed 
צילום פנורמי של האצטדיון מבפנים באולימפיאדה
מראה אתר הבנייה של האצטדיון באוקטובר 2009
ארנסט לגובה

| --- | --- |

 לידה:  14 בפברואר 1807 פריז, הקיסרות הראשונה 
 פטירה:  14 במרץ 1903 (בגיל 96) הרובע השני של פריז, צרפת 
 שם לידה:  Gabriel Jean Baptiste Ernest Wilfrid Legouvé 
 מדינה:  צרפת 
 מקום קבורה:  בית הקברות של מונמארטר 
 שפות היצירה:  צרפתית 
 פרסים והוקרה:  קצין גבוה בלגיון הכבוד (31 בדצמבר 1895)  פרס ז'אן ריינו (1899) 
 
גבריאל ז'אן בטיסט ארנסט וילפריד לגובה (בצרפתית: Gabriel Jean Baptiste Ernest Wilfrid Legouvé; ‏14 בפברואר 1807, פריז – 14 במרץ 1903) היה סופר ומחזאי צרפתי.
קורות חייו

ארנסט לגובה נולד בפריז למשורר גבריאל-מארי לגובה. הוריו נפטרו כאשר היה ילד. למרות זאת זכה להשכלה טובה, בין היתר אצל ז'אן בוי.
בשנת 1829 קיבל לגובה פרס של האקדמיה הצרפתית על היצירה שכתב. בשנת 1832 פרסם ספר שירים, Les Morts Bizarres. בשנת 1847 ערך סדרת הרצאות בקולז' דה פראנס על תפקיד של אישה בחברה. בשנת 1848 הרצאות אלו הודפסו כספר וזכו להצלחה.
רוב העבודות של לגובה היו מחזות. בשנת 1849 הוא כתב מחזה ביחד עם אז'ן סקריב ובשנת 1855 סיים את העבודה על המחזה Médée ("מדאה"), שזכה להצלחה.
בהמשך זכה לגובה בפרסום רב כמרצה בתחום זכויות נשים וחינוך. הוא פרסם מספר ספרים בנושא.
בשנים 1886–1887 עבד על האוטוביוגרפיה Soixante ans de souvenirs, שיצאה לאור בשני כרכים. הוא התקבל ללגיון הכבוד בשנת 1864, ובהמשך הועלה בדרגות.
בשנת 1855 התקבל לאקדמיה הצרפתית. לאחר פטירתו בשנת 1903 מקומו הועבר לרנה בזן.
אסטריקס ואובליקס נגד קיסר

| --- | --- |

כרזת הסרט
 מבוסס על:  עלילות "אסטריקס" מאת רנה גוסיני ואלבר אודרזו
 בימוי:  קלוד זיני
 הופק בידי:  ויטוריו שקי גורי קלוד ברי
 תסריט:  ז'ראר לאוזייר
 עריכה:  הרווה דה לוז ניקול סאונייר
 שחקנים ראשיים:  כריסטיאן קלאבייה ז'ראר דפארדיה רוברטו בניני
 מוזיקה:  ז'אן-ז'אק גולדמן רולאן רומנלי
 צילום:  טוני פירס-רוברטס
 מדינה:  צרפת צרפת איטליה איטליה גרמניה גרמניה
 חברת הפקה:  Katharina/Renn Productions TF1 Fims Production Bavaria Film Bavaria Entertainment Melampo Cinematografica
 חברה מפיצה:  Pathé Distribution
 שיטת הפצה:  וידאו על פי דרישה 
 הקרנת בכורה:  צרפת 3 בפברואר 1999
 משך הקרנה:  105 דק' 
 שפת הסרט:  צרפתית 
 סוגה:  סרט קומדיה, סרט הרפתקאות 
 תקציב:  42 מיליון יורו
 הכנסות:  101 מיליון דולר
 הכנסות באתר מוג'ו:   asterixetobelixcontrecesar
 סרט הבא:  אסטריקס ואובליקס: המשימה קלאופטרה 
 אתר רשמי
 דף הסרט ב־IMDb
 
אסטריקס ואובליקס נגד קיסר (בצרפתית: Astérix et Obélix contre César) הוא סרט קומדיה והרפתקאות צרפתי לכל משפחה משנת 1999, שבוים על ידי הבמאי קלוד זידי ומהווה את עיבוד הלייב אקשן הראשון לעלילות "אסטריקס" מאת רנה גוסיני ואלבר אודרזו. עלילת הסרט משלבת מספר קשתות עלילה מסיפורי "אסטריקס", בעיקר "אסטריקס הגאלי", "אסטריקס ומגיד העתידות", "אסטריקס בארץ הגותים", "אסטריקס הלגיונר" ו"אסטריקס הגלדיאטור", לצד בדיחות ואזכורים מעלילות נוספות, כולל דיון הומוריסטי בין קיסר לברוטוס שנלקח מ"אסטריקס וקלאופטרה", ודמותו של האנטגוניסט הראשי, לוציוס דטריטוס, המבוסס על דמותו של טוליוס דטריטוס, האנטגוניסט הראשי בעלילת "אסטריקס והסכסכן מרומא".
עם עלייתו לאקרנים, הסרט זכה להצלחה בקופות והפך לסרט המופק היקר ביותר בקולנוע הצרפתי בכל הזמנים.
עלילת הסרט

יוליוס קיסר חוגג את ניצחונו על גאליה, אך מנגד, מסתיר ממנו לוציוס דטריטוס, יועצו האישי, כי כפר אחד הצליח להתנגד להם. דטריטוס נוסע למוצב הממוקם סמוך לכפר, שם קאיוס בונוס, הקנטוריון המופקד על המוצב, מסביר כי לגאלים יש שיקוי-פלא ההופך אותם לבלתי-מנוצחים. דטריטוס מחליט להפיק לעצמו את השיקוי, וכשהוא שומע שאסטריקס ואובליקס עומדים בראש הכוחות הגאליים, מנסה ולא מצליח לחסל אותם.
במקביל, אל כפר הגאלי מגיע מגיד עתידות נוכל המנבא את הגעתם של גובה המיסים הרומי וכוחותיו; חרף מחאותיו של אסטריקס, הכפר מאמין לו, ולכן כאשר מגיע גבאי מיסים רומי, הם מגרשים את כוחותיו ולוקחים את הזהב. מאוחר יותר, "מגיד העתידות" מסמם ומהפנט את אסטריקס, במטרה ליצור הסחה בזמן שהוא גונב את כספי המיסים; אך החדשות על הגניבה מגיעות לקיסר, שמגיע בעצמו למוצב ודורש את התקפת הלגיון. כשהוא עד לתבוסת צבאו, דורש הקיסר מדטריטוס להכניע את הכפר, אחרת ישליכו לאריות.
על מנת להכניע את הכפר, מסווה דטריטוס את עצמו ומספר מחייליו ככהנים דרואידים וחוטף את אשפיקס בכנס דרואידים. בתגובה, מסווה אסטריקס את אובליקס כלגיונר, והשניים מסתננים למוצב במטרה לחלץ את הדרואידים, אך דרכיהם נפרדות; ואסטריקס נכלא ומובא לצינוק, שם הוא ואשפיקס מסרבים לדרישותיו של דטריטוס להכין את שיקוי-הפלא, עד שהוא מענה את מבריקוס, כלבו של אובליקס. דטריטוס משתמש בשיקוי על מנת לזרוק את קיסר לכלא, ותופס את הפיקוד לצד אובליקס הנאיבי כשומר ראשו. מאוחר יותר, כשהוא קולט את טעותו, אובליקס מסייע לאסטריקס, אשפיקס, מבריקס וקיסר לברוח.
עם שחרורו, מחליט קיסר לשתף פעולה עם הגאלים על מנת להביס את דטריטוס, שתוקף את תושבי הכפר באמצעות שיקוי-הפלא. על מנת להביסו, מבשל אשפיקס גרסה מיוחדת של השיקוי, שיוצרת עשרות כפילויות של אסטריקס ואובליקס. קיסר מוחזר לשלטון, ומעניק לכפר את חירותו.
צוות השחקנים והדמויות

כריסטיאן קלאבייה – אסטריקס
ז'ראר דפארדיה – אובליקס
רוברטו בניני – לוציוס דטריטוס
מישל גלברו – לוחמאמיקס
קלוד פייפל – אשפיקס
דניאל פרובוס – פרוליקס
פייר פלמד – חמשיריקס
לטישה קסטה – פלבאלה
אריאל דומבסל – גברת מתושלחיקס
סים – מתושלחיקס
מריאן זגברכט – יופימיין
גוטפריד ג'ון – יוליוס קיסר
ז'אן-פייר קסטלדי – קאיוס בונוס
ז'אן רוג'ר מילו – אוטומטיקס
ז'אן-ז'אק דבו – בסדראלפביתיקס
הארי קרוגר ג'וניור – טראגיקומיקס
הערות שוליים

↑  JP. "Astérix et Obélix contre César (1999)". JPBox-Office. Retrieved March 26, 2023.
אמיל קרפלין

| --- | --- |

 לידה:  15 בפברואר 1856 נוישטרליץ, הרפובליקה הפדרלית של גרמניה 
 פטירה:  7 באוקטובר 1926 (בגיל 70) מינכן, רפובליקת ויימאר 
 שם לידה:  Emil Wilhelm Magnus Georg Kraepelin 
 מדינה:  רפובליקת ויימאר 
 מקום קבורה:  בית הקברות ברג 
 השכלה:  אוניברסיטת לייפציג  אוניברסיטת וירצבורג 
 מעסיק:  האוניברסיטה האימפריאלית של דרפט, אוניברסיטת ארלנגן-נירנברג, אוניברסיטת מינכן, אוניברסיטת היידלברג 
 מפלגה:  מפלגת המולדת של גרמניה 
 חתימה:   
 
אמיל קרֶפֶּלין בשמו המלא אמיל וילהלם מגנוס גאורג קרפלין (בגרמנית: Emil Wilhelm Magnus Georg Kräpelin; ‏15 בפברואר 1856 נוישטרליץ - 7 באוקטובר 1926 מינכן) היה פסיכיאטר גרמני. מקובל להחשיבו כאבי הפסיכיאטריה המדעית המודרנית, הסיווג הפסיכיאטרי, הפסיכופרמקולוגיה והגנטיקה הפסיכיאטרית. בנוסף, גילה את מחלת אלצהיימר יחד עם אלואיס אלצהיימר.
קריירה

קרפלין למד כסטודנט באוניברסיטת לייפציג. בשנת 1882, אחרי 13 שנים כמרצה, הוא קיבל פרופסורה מאוניברסיטת טרטו (כיום בשטחה של אסטוניה), ועמד בראשה של קליניקה אוניברסיטאית. שם למד ותיעד בפירוט היסטוריות קליניות רבות של מטופלים, מה שהוביל אותו לחשוב על חשיבות מהלך המחלה, ולהתייחס יותר לסיווג של הפרעות נפשיות. עשר שנים לאחר מכן הצהיר כי מצא דרך חדשה להתבוננות על מחלות נפשיות. הוא התייחס לראייה המסורתית כעוסקת בתסמינים בלבד, בעוד ראייתו היא "קלינית" יותר. על פי ראייתו זו, החלה במאה ה-19 הגישה של מיזוג מאות הפרעות נפשיות וקיבוצן לסוגים, תוך התבססות על תסמונות, כלומר דפוסים של תסמינים, במקום לפי דמיון של תסמינים עיקריים, כפי שהיה נהוג בעבר ולמעשה לא היה מתאים.
תאוריה והשפעה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קרפלין מזוהה במיוחד עם חלוקה של מה שבעבר נקרא פסיכוזה, לשתי צורות נפרדות: הפרעה דו-קוטבית וסכיזופרניה.
קרפלין טען שמחלות פסיכיאטריות נגרמות מהפרעות גנטיות וביולוגיות. התאוריות הפסיכיאטריות שלו היו מרכז תחום הפסיכיאטריה של תחילת המאה ה-20, וחזרו להיות כאלה מאז סופה. קרפלין התנגד לגישתו של זיגמונד פרויד, אשר התייחס וטיפל במחלות פסיכיאטריות כנגרמות מגורמים פסיכולוגיים.
קרפלין כתב בין השאר גם על נושאים של פוליטיקה וחברה, מתוך גישה השואבת רעיונות מדרוויניזם חברתי. הוא הביע דאגה ממדיניות של מדינת רווחה, העלולה לטענתו לפגוע בתהליכי ברירה טבעית באוכלוסייה, ולחתור תחת המאבק הביולוגי של הגזע הגרמני להישרדות. בין השאר כתב גם נגד יהודים. רעיונותיו נחשבים בעלי השפעה רבה על פיתוח תאוריות של אאוגניקה ושל תורת הגזע.
ראו גם

פסיכיאטריה
מחלת אלצהיימר
הערות שוליים

↑  Engstrom, E. J. (1 September 2007). On the Question of Degeneration' by Emil Kraepelin (1908). History of Psychiatry. 18 (3): 389–398.
| --- | --- |
בקרת זהויות :  NLI: 987007264151905171  PLWABN: 9810674952505606  BIBSYS: 90057611  BNC: 000663961  BNE: XX989672  BnF: cb11910056p (data)  CANTIC: a11730377  CiNii: DA00169351  GND: 118565915  ISNI: 0000 0000 8122 3740  LCCN: n50044229  LNB: 000161056  NDL: 00446243  NKC: nlk20010092571  NLA: 35281379  NLG: 227007  NLK: KAC2021E1297  NTA: 069654271  RERO: 02-A003471600  SNAC: w6np3s42  SUDOC: 032868987  Trove: 895871  VIAF: 44300913   WorldCat (עם VIAF): 44300913
אנדרוסטרון

| --- | --- |

המבנה הכימי של אנדרוסטרון
 תכונות
 נוסחה אמפירית:  C₁₉H₃₀O₂ 
 
אנדרוסטרון (3α-hydroxy-5α-androstan-17-one) הוא הורמון גברי מהראשיים שבקבוצת האנדרוגנים, יחד עם הטסטוסטרון. אלו הם הורמונים סטרואידיים המשפיעים על התפתחות מערכת הרבייה הזכרית ביונקים עילאיים ועל תהליך ההתבגרות הזכרי. האנדרוסטרון מיוצר באשכים וכמויות זעומות גם בבלוטות יותרת הכליה ובשחלות אצל נשים.
האנדרוסטרון מופרש בזיעה הגברית.
ארגון האו"ם לפיתוח תעשייתי

| --- | --- |


 משרד ראשי:  וינה, אוסטריה
 מטה הארגון:  וינה 
 סינוף בינלאומי:  המועצה הכלכלית-חברתית של האומות המאוחדות
 עובדים:  680 (נכון ל־2023) 
 תקופת הפעילות:  17 בנובמבר 1966 – הווה (57 שנים)
 www.unido.org
 
ארגון האו"ם לפיתוח תעשייתי (באנגלית: United Nations Industrial Development Organization, או בראשי תיבות: UNIDO) הוא ארגון של האומות המאוחדות הכפוף למועצה הכלכלית חברתית של הארגון אשר הוקם ב-17 בנובמבר 1966. המטה הראשי של הארגון ממוקם בווינה, אוסטריה, ומשרדי הארגון ממוקמים בעוד כ-60 מדינות. מטרת הארגון היא לסייע למדינות בפיתוח כלכלי ותעשייתי.
נכון לאפריל 2019 חברות בארגון כ-170 מדינות שמשפיעות על מדיניותו. בארגון עובדים כ-670 איש ואישה והוא נעזר בייעוץ של כ-2,800 מומחים מרחבי העולם.
ישראל אשררה את הצטרפותה לארגון בשנת 1983.
ראו גם

ארגון המזון והחקלאות
התוכנית הסביבתית של האו"ם
ארגון הסחר העולמי
ארנסט לודוויג השני, דוכס סקסוניה-מיינינגן

ארנסט לודוויג השני, דוכס סקסוניה-מיינינגן (בגרמנית: Ernst Ludwig II, von Sachsen-Meiningen;‏ 8 באוגוסט 1709 – 24 בפברואר 1729) היה דוכס סקסוניה-מיינינגן בין השנים 1724–1729.
ביוגרפיה

ארנסט לודוויג נולד ב-8 באוגוסט 1709 בקובורג שהשתייכה לדוכסות סקסוניה-קובורג, לארנסט לודוויג הראשון, דוכס סקסוניה-מיינינגן, ולדורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס.
בשנת 1724 מת אחיו יוזף ברנהרד, נסיך הכתר של סקסוניה-מיינינגן, וארנסט לודוויג מונה לנסיך הכתר. שבעה חודשים לאחר מכן מת אביו ארנסט לודוויג הראשון, דוכס סקסוניה-מיינינגן, וארנסט לודוויג עלה לשלטון במקומו, אולם מכיוון שהיה קטין, מונו דודיו פרידריך וילהלם ואנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן.
ארגון ביולוגי

ארגון ביולוגי או היררכית החיים הוא תפיסה היררכית של מבנים ביולוגיים מורכבים בשיטה רדוקציוניסטית. ההיררכיה משתרעת מאטומים עד לביוספרות.
כל רמה בהיררכיה מורכבת מקודמתה ומהווה בסיס לזאת שאחריה, וכל עלייה ברמה מייצגת עלייה במורכבות המבנה הביולוגי, כלומר שכל "אובייקט" מורכב בעיקרו מהיחידות של הרמה הקודמת.
רמות הארגון

להלן התיאור הרווח ביותר של רמות הארגון הביולוגי, מהנמוך ביותר עד לגבוה ביותר:
| --- | --- |
פיזיקה וכימיה: חלקיקים תת-אטומיים הם הנמצאים בתוך האטום כגון אלקטרונים, נייטרונים, פרוטונים ופוטונים
פיזיקה וכימיה: אטומים מורכבים מהחלקיקים התת-אטומיים שלעיל
פיזיקה וכימיה: מולקולות קטנות כגון חומצות אמיניות, חומצות שומן וגלוקוז
ביוכימיה: מקרומולקולות כגון פחמימות, ליפידים, חומצות גרעין וחלבונים
ביוכימיה: הרכבים מולקולריים כגון קרום התא ומיקרוטובול
ביולוגיה של התא: אברונים- אזור בתוך התא שיש לו תפקיד מסוים
ביולוגיה של התא: תאים- יחידת המבנה והתפקוד הבסיסית של כל יצור חי
ביולוגיה של התא: רקמות תאים- קבוצת תאים מאותו סוג בעלי תפקוד משותף
ביולוגיה אורגניזמית: איברים- אזור מוגדר ביצור חי שיש לו תפקיד מסוים
ביולוגיה אורגניזמית: מערכות גוף- קבוצת איברים בעלי תפקוד משותף
ביולוגיה אורגניזמית: האורגניזם השלם- גוף עצמאי המורכב מערכות בעלות תפקוד משותף
אקולוגיה: אוכלוסייה- קבוצה של יצורים חיים מאותו מין אשר יושבים באזור מוגדר
אקולוגיה: חברה- קבוצה של יצורים חיים באזור מוגדר אשר מתקיימים יחסי גומלין ביניהם
אקולוגיה: מערכת אקולוגית- מורכבת מגורמים ביוטיים ואביוטיים, ומהווה יחסי גומלין בין קבוצה של זנים לסביבה בה הם חיים
אקולוגיה: ביוספירה- כל התחום בכדור הארץ שניתן למצוא בו חיים
חשיבותה של הבנת הארגון הביולוגי

כל רמה בארגון הביולוגי קשורה לזאת שלפניה ולזאת שאחריה, ומושפעת מהן. לדוגמה, שינויים במערכת האקולוגית של אזור מסוים יכולים להשפיע על קהילה, שתשפיע על אוכלוסייה וכך הלאה עד לרמה התאית של היצורים החיים באותו אזור. מאותו רעיון, שינויים אף ברמה המולקולרית יכולים להוביל לשינויים ברמה של היצור החי כולו. הבנה זו היא עניין חשוב לביצוע מחקרים מדעיים בתחומים רבים. לדוגמה, במדעי הרפואה, ללא הבנה זו היה זה על סף הבלתי אפשרי להבין את השפעתן של תופעות כימיות ופיזיות על מחלות ותפקוד גופני.
אנדרוס וולברין

| --- | --- |

אנדרוס וולברין של משטרת ישראל
 מידע כללי
 סוג:  רובוט חבלה
 מדינה מייצרת:  ארצות הברית ארצות הברית
 משתמשים עיקריים:  צבאות וכוחות משטרה רבים, בהם צה"ל ומשטרת ישראל
 מערכה מרכזית:  ביטחון שוטף
 מידע טכני
 אורך:  147 ס"מ (58 אינץ')
 רוחב:  73.66 ס"מ (29 אינץ')
 גובה:  101–165 ס"מ (40–60 אינץ')
 משקל:  367.41 ק"ג (810 ליברה)
 מהירות:  3.22 קמ"ש (2 מייל לשעה)
 טווח פעולה:  מאות מטרים
 מנוע:  מנוע חשמלי
 צוות:  מפעיל אחד
 מערכות נשק
 חימוש עיקרי:  זרוע עם צבת ורובה Shotgun בקליבר 12 gauge
אנדרוס וולברין (באנגלית: Remotec ANDROS Wolverine) הוא רובוט חבלה וסילוק פצצות מסדרת רמוטק אנדרוס, תוצרת נורת'רופ גרומן. הוולברין הוא רובוט חבלה רב-תכליתי שנועד למשימות חבלה וסילוק פצצות מגוונות מבחינת סוג האיום (חפץ חשוד, מטען חבלה או נפל תחמושת) ותא השטח (כביש בשטח בנוי, שדה פתוח או שדה הקרב). הוא נמצא בשירות צבאות וכוחות משטרה רבים ברחבי העולם.
זהו הדגם הגדול ביותר בסדרת רמוטק אנדרוס. הוא שוקל 367.41 קילוגרם (810.0 ליברות). אורכו 147 ס"מ, רוחבו 73.66 ס"מ וגובהו 101–165 ס"מ תלוי בפרישת הזרוע ומצלמת התורן. הוולברין נשלט בשלט רחוק גדול, שמותקן לרוב בניידת החבלן שגם מובילה את הרובוט לזירת האירוע. התקשורת בין המפעיל והשלט הרחוק לרובוט עצמו נעשית ב-3 אופנים: קשר רדיו, סיב אופטי וכבל חשמלי מוקשח. הבחירה באמצעי התקשורת נעשית בהתאם לתנאי השטח וצרכי המשימה.
הוולברין כולל 4 מצלמות, כולל מצלמה קדמית, מצלמת תורן היקפית ומצלמה על הזרוע. ניתן להתקין על הרובוט חיישנים ("סנסורים") וגלאים שונים בהם גלאי קרינת רנטגן וגלאים לזיהוי חומרי לחימה כימיים וביולוגיים.
כלי העבודה העיקרי של הוולברין הוא זרוע תלת-מפרקית שמצוידת בצבת וכן ברובה Shotgun מדגם פראנצ'י 612 בקליבר 12 gauge לטיפול במטעני חבלה. ניתן להתקין על הזרוע מכשירים נוספים כגון קאטר, מסור, מקדחה, פנס ועוד.
הוולברין מונע בשתי צורות: אופנית (נע על גלגלים) או זחלית (נע על מזקו"ם), כאשר ניתן להסיר או להוסיף את הזחלים לפי הצורך. ההנעה כוללת 6 גלגלי מרכוב (3 בכל צד) עם צמיגים. עבירות השטח של האנדרוס וולברין טובה והוא מסוגל לנוע הן על כבישים סלולים, הן על שבילי עפר והן בשטח פתוח, בתנאי בוץ ושלג.
האנדרוס וולברין נמצא בשימוש מחלקות החבלה של משטרת ישראל ומשמר הגבול, וביחידת יהל"ם של צה"ל.
וולברין של משטרת ישראל מטפל בחפץ חשוד
וולברין של משטרת ישראל בתצוגה
וולברין של משטרת ישראל בתצוגה
וולברין של משטרת ישראל מטפל בחפץ חשוד
ארמניה באירוויזיון 2019

הזמרת סרבוק ייצגה עם השיר "Walking Out" את ארמניה באירוויזיון 2019 שהתקיים במאי 2019 בתל אביב בישראל. השיר נבחר לאחר שזכה בתחרות פנימית של חברת הטלוויזיה הציבורית של ארמניה (AMPTV)
לפני האירוויזיון > בחירת השיר והנציג

ב-30 בנובמבר 2018 נבחרה הזמרת סרבוק לייצג את ארמניה בתחרות. באותו יום נפתחה גם הגשת השירים לתחרות.
ב-10 במרץ 2019 נבחר השיר "Walking Out" לייצג את ארמניה בתחרות.
באירוויזיון

פרק זה לוקה בחסר. אנא תרמו לוויקיפדיה ו.
באירוויזיון > בחצי הגמר

הולנד השתתפה בחצי הגמר הראשון של התחרות, אך לא זכתה במספיק נקודות כדי להעפיל לחצי גמר השני.
ראו גם

ארמניה באירוויזיון
אירוויזיון 2019
הערות שוליים

↑  Anthony Granger, Armenia: "Walking Out" To Be Revealed On Sunday Evening, Eurovoix, ‏2019-03-08 (באנגלית בריטית)
↑  Second Semi-Final: Last 10 acts qualify for Eurovision 2019 Grand Final, eurovision.tv, ‏2019-05-16 (באנגלית)
ערך זה הוא קצרמרבנושא מוזיקה ובנושא ארמניה. אתם מוזמנים לתרום לוויקיפדיה ו.
אריק סלובאקן

| --- | --- |

 לידה:  17 בנובמבר 1984 (בן 39) Hemsedal Municipality, בוסקרוד, נורווגיה 
 מדינה:  נורווגיה 
 תקופת הפעילות:  מ-2005 
 פרסים והוקרה:  Gullruten award for best TV host (2014) 
 
אריק סלובאקן (בנורווגית: Erik Solbakken; נולד ב-17 בנובמבר 1984) הוא מנחה טלוויזיה נורווגי.
ביוגרפיה

סלובאקן נולד בדרום נורווגיה ולמד עיתונאות באוניברסיטת וולדה.
הוא החל לעבוד ברשות השידור ב-2004 ושם הגיש מספר תוכניות טלוויזיה לילדים וביניהם את תוכנית חידון הילדים "Krem Nasjonal".
ב-2010 הוא הנחה את האירוויזיון, ב-2011 הנחה את תחרות הריקודים "Eurovision Young Dancers" ואת משחק הטלוויזיה "Popstokk" ובאותה שנה ביצע את הדיבוב הנורווגי של טינטין בסרט הרפתקאות טינטין: תעלומת החד-קרן.
אנדרוס (איי בהאמה)

| --- | --- |
חוף באי דרום אנדרוס
חוף באי דרום אנדרוס
 נתונים גאוגרפיים
 מיקום:  האוקיינוס האטלנטי
 קואורדינטות:  24°40′00″N 77°55′00″W﻿ / ﻿24.66666667°N 77.91666667°W﻿ / 24.66666667; -77.91666667
 ארכיפלג:  איי בהאמה
 שטח:  5,957 קמ"ר
 אורך:  167 ק"מ
 רוחב:  64 ק"מ
 נתונים מדיניים
 מדינה:  איי בהאמה
 אוכלוסייה:  7,386 (2010)
 אזור זמן:  UTC-5
 עיר ראשית:  אנדרוס טאון
 על שם:  אדמונד אנדרוס 
  (למפת איי בהאמה מוגדלת) נסאו פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי אנדרוס(למפת איי בהאמה רגילה) נסאו פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי אנדרוס
 
אנדרוס (באנגלית: Andros) הוא ארכיפלג באיי בהאמה, הגדול שב-26 האיים הבהאמיים המאוכלסים.
שטחו של האי, שמבחינה פוליטית נחשב לאי אחד, גדול בכללותו יותר מכל 700 איי הבהאמה האחרים יחדיו. שטחו היבשתי של האי מורכב ממאות איונים וקיים, המחוברים ביניהם באמצעות מנגרובים ושטחי ביצות רבים, וכן משלושה איים מרכזיים: צפון אנדרוס (אנ'), קי מנגרוב (אנ') ודרום אנדרוס (אנ'). שלושת האיים המרכזיים מופרדים באמצעות "מפרצים", נהרות המחלקים את האי לשלוש ומחברים את חלקו המערבי ואת חלקו המזרחי של האי. אורכו של האי הוא 167 קילומטרים בנקודה הארוכה ביותר, ורוחבו 64 קילומטרים בנקודה הרחבה ביותר.
ארמניה (ספינה)

ערך זה עוסק באוניית נוסעים שהוטבעה ב-1941. אם התכוונתם למשמעות אחרת, ראו .
| --- | --- |

הארמניה, לפני 1941.
 תיאור כללי
 סוג אונייה:  אוניית נוסעים
 דגל הצי:  ברית המועצות ברית המועצות
 סדרה:  אדז'ריה
 אוניות בסדרה:  אדז'ריה, אבחזיה, אוקראינה
 ציוני דרך עיקריים
 מספנה:  המספנות הבלטיות, לנינגרד שברוסיה הסובייטית.
 תחילת הבנייה:  1928
 אחריתה:  הוטבעה על ידי הלופטוואפה ב-7 בנובמבר 1941
 מיקום:  צפון הים השחור 
 מלחמות וקרבות:  מלחמת העולם השנייה 
 מידות
 אורך:  112.15 מ' 
 רוחב:  15.54 מ' 
 שוקע:  7.6 מ' 
 נתונים טכניים
 מספר נוסעים:  5,000-7,000
 צורת הנעה:  2 מדחפים תלת־להביים בצדדים, מדחף ארבעה־להבים במרכז
 אמצעי לחימה
 אמצעי גילוי ול"א:  צוללת מחקר
 
ה"ארמניה" בבנייה, לנינגרד, 1928.
ספינת "ארמניה" (ברוסית: Армения) הייתה ספינת תובלה שהופעלה על ידי ברית המועצות במלחמת העולם השנייה לשאת חיילים פצועים וגם מטען צבאי. היא נבנתה במקור כספינת נוסעים לים השחור.
הארמניה הוטבעה ב-7 בנובמבר 1941 על ידי מטוסים גרמנים תוך פינוי אזרחים וחיילים פצועים מקרים. ההערכה היא שכ-5,000 עד 7,000 בני אדם נהרגו במהלך הטביעה, מה שהפך אותו לאחד האסונות הימיים הקטלניים בהיסטוריה. רק 8 איש ניצלו.
שנות שירותה

הארמניה, שנבנתה בשנת 1928 במספנות הבלטיות בלנינגרד (כיום סנט פטרבורג), הייתה אחת מארבע ספינות נוסעים מדגם אדז'ריה שתוכננו במיוחד לשימוש בים השחור. אלה היו אוניות הנוסעים הראשונות שנבנו בברית המועצות החדשה. הארמניה הייתה ספינה בינונית המסוגלת לשאת 1,000 טון מטען וכן כ-550 נוסעים במגורים מהשורה הראשונה, השנייה והשלישית. בנסיעות קצרות היא הייתה מסוגלת לשאת 400–500 נוספים על הסיפון והייתה יכולה להיצמד לנמלי המים הרדודים של חצי האי קרים. במהלך 1930 היא וספינות אחות - אדז'ריה, אבחזיה ואוקראינה - שימשו להסעת נוסעים, ציוד אלקטרוני, ומטען בין נמלי הים השחור כגון אודסה, מריאופול, סבסטופול, יאלטה, ובאטומי.
לאחר פלישת הנאצים לברית המועצות ב-22 ביוני 1941, ארמניה הוחזרה על ידי הצי הסובייטי לשימוש כספינת תובלה ובית חולים נייד. בסוף אוקטובר 1941 ניתקה הארמייה ה-11 של ורמאכט, תחת פיקודו של הגנרל אריך פון מנשטיין, את חצי האי קרים והטילה מצור על סבסטופול. עבור הסובייטים, הדרך היחידה אל העיר או החוצה הייתה דרך הים. בתחילת נובמבר הארמניה, שצוירה בצלבים אדומים גדולים כאוניית בית חולים, הוטלה לפנות ולהוצי חיילים רוסים, אנשי רפואה ואזרחים פצועים מסבסטופול.